Metodický list 

Téma: Chlieb, pečivo, obilniny, ryža, cestoviny, zemiaky - prečo tvoria základňu potravinovej pyramídy.
Cieľ: Pochopiť význam a zmysel cestovín, obilnín... v zdravom životnom štýle, ktorý je v súčasnosti tak veľmi propagovaný. Rozvoj jemnej motoriky.
Predmet: Slovenský jazyk, Prírodoveda, Environmentálna výchova, Výtvarná výchova, Pracovné vyučovanie

Pomôcky: názorné ukážky cestovín a rôzne druhy chleba, žilkové drôtiky, výkresy, 9 druhov nátierok, príborové nožíky 
Postup:  Hodinu sme začali  motivačným rozhovorom o obilninách, (Najskôr sa musia na poli zasiať zrnká obilia. Tie musia vyrásť a dozrieť. Tak nastane čas žatvy.Obilie sa pomelie na múku, z ktorej sa pečie chlieb.) pekárenských výrobkoch a názornými ukážkami rôznych druhov cestovín.  Potom sme si pozreli prezentáciu „Ako sa rodí chlieb“. Porozprávali sa o zdravom životnom štýle a následne sme ochutnali 9 druhov nátierok: rybaciu, drožďovú, jogurtovú, mrkvovú, bryndzovú, budapeštiansku, šunkovú, medovú a čokoládovú. Žiaci si samostatne natierali rôzne druhy nátierok. Po chutných nátierkach sme sa rozdelili podľa ročníkov a začali pracovať: 
1.ročník – vyrábal náhrdelník a náramok  navliekaním  rôznych  druhov  cestovín na žilkové drôtiky 
2. ,3. 4.ročník – vypracoval test o chlebe a pečive

 Po vypracovaní svojich úloh si žiaci priniesli z ukážkového stola (stôl, na ktorom boli ukážky rôznych druhov cestovín) cestoviny s ktorými chceli pracovať. Najprv si na papier naznačili ceruzou obrysy predpokladaného tvaru, a potom ho vypĺňali rôznymi druhmi cestovín. 

Zhrnutie: Žiaci si upevňovali poznatky z prírodovedy, upevňovali si samoobslužné činnosti, dodržiavali bezpečnosť pri práci s nožíkom  

